Pokrenuta akcija prikupljanja plastičnih čepova za osobe s invaliditetom

**Naša se Škola uključila u akciju prikupljanja plastičnih čepova .**

**Akciju provode eko udruge s područja Imotske krajine u suradnji s Udrugom osoba s invaliditetom Imotski uz podršku Ministarstva znanosti i obrazovanja . U tu svrhu dobili smo posebne kutije za odvajanje čepova koje se nalaze u kabinetu biologije i zbornici.**

**Čepove će preuzimati eko udruge, a novac prikupljen od čepova bit će raspodijeljen *djelomično za Udrugu osoba s invaliditetom Imotski ,  a jednim dijelom za zapošljavanje osoba s invaliditetom* na poslovima razvrstavanja čepova što je i glavni cilj akcije . Čepovi će se odvoziti jednom mjesečno, a po potrebi i češće .**

**Uključivanjem u akciju moguće je dobiti i vrijedne nagrade. Škola ili dječji vrtić koji prikupi najviše čepova dobiva nagradu od 2 000 kn i komplet sportskih dresova za jedan školski tim, a učenici te ustanove također mogu dobiti vrijedne nagrade (bicikl, mobitel, tablet…).**

**Javno izvlačenje dobitnika održat će se u prostorijama pobjedničke škole ili vrtića dana 27. svibnja 2017. god.**

***Molim učenike i djelatnike da se što intenzivnije uključe u akciju čiji je plemeniti cilj briga o osobama s posebnim potrebama, a kroz akciju naši učenici podižu i  ekološku svijest.***

**Tanja Grizelj-Smoday, prof.**

**Ivanka Gudelj, pedagoginja**